
Nr. 
CAIET DE SARCINI

Obiectul achiziției îl constituie prestarea de Servicii de dezinsecție destinate igienizării spațiilor deținute de Universitatea ”Alexandru Ioan Cuza” din Iași pe durata derulării contractului.

Caracteristicile tehnice solicitate în CAIETUL DE SARCINI  sunt minime şi obligatorii. Pentru prestarea acestor servicii, vor fi îndeplinite următoarele condiții obligatorii : 
1. Detalii privind prestarea serviciilor de dezinsecție

Serviciile de dezinsecție se vor efectua în spațiile aparținând Universității ”Alexandru Ioan Cuza” din Iași – cantine, cămine, spații de învățământ etc.
· Total suprafață plană:  69.657 m2 
· Total suprafață desfășurată*: 174.173 m2/1 etapă
*- suprafața desfășurată = suprafața plană (utilă) x 2,5 (coeficient de multiplicare – dimensiunea standard între planșee tavan-podea, tocuri uși, mobilier aferent, conducte)

	Locațiile și suprafețele pentru serviciile de dezinsecție 

	Locații 
	Suprafață servicii DEZINSECȚIE (mp) 

	Cămin  C1 
	10674

	Cămin  C2
	10056

	Cămin  C3
	10056

	Cămin  C4
	8653

	Complex  ”Târgușor  Copou”
	39439

	Cămin  C5
	10884

	Cămin  C6
	9524

	Cămin  C7
	9140

	Cămin  C8
	9260

	Complex ”Titu Maiorescu ”
	38808

	Cămin  C10
	7768

	Cămin  C11
	6900

	Cămin  C12
	9530

	Cămin  C13
	7544

	Complex ”Codrescu ”
	31742

	Cămin G4 
	6950


	Cantina ”Titu Maiorescu” 
	7410

	Total SACC 
	124349

	Cantina ”Gaudeamus”
	1199

	Cămin ”Gaudeamus„
	19211

	Cantina ”Akademos”
	847

	Cămin ”Akademos”
	19153

	Cămin ”Buna Vestire”
	6351

	Ceainăria din Grădina Botanică 
	180

	Casa Universitarilor 
	2853

	Total SSI
	49794

	TOTAL DCC
	174143


2. Detalii privind valabilitatea contractului

Valabilitatea contractului : până la data de îndeplinirii de către ambele părți a obligațiilor contractuale, inclusiv până la depășirea termenului de garanție acordat serviciilor de dezinsecție.
3. Perioadele de desfășurare a serviciilor:

Serviciile de dezinsecție se vor presta în perioada 18-22.12.2023.
4. Substanțele și modalitatea de folosire a acestora pentru prestarea serviciilor de dezinsecție Prestarea serviciilor de dezinsecție se vor efectua cu produse biocide, în conformitate cu :
- avize de plasare pe piață/certificate de recunoaștere mutuală, emise de Ministerul Sănătății/Comisia Națională pentru Produse Biocide, sau alte organisme acreditate, în termen de valabilitate, pentu toate biocidele din ofertă la data inițierii achiziției, conform HG 956/2005, cu modificările și completările în vigoare;
- autorizații/acorduri de utilizare, emise de producători/importatori de produse biocide, pentru fiecare insecticid sau raticid propus spre folosință, inclusiv fișele tehnice de securitate.


Pentru serviciul de dezinsecție va fi folosit un singur produs din categoria substanțelor:  
- cele mai performante aflate pe piaţă la această dată, autohtone sau de import;
- care fac parte din grupa principală 3 sau 4, tip de produs 18 și avizate de către Ministerul Sănătății, pentru profilaxia sanitar-umană;

- insecticid adecvat pentru spațiile destinate alimentației publice sau de cazare;
- sub forma de insecticid concentrat, cu concentrația substanței active de cel puțin 20%;

- care să manifeste o eficacitate deosebită împotriva întregului spectru de insecte dăunătoare: gândaci, muște și țânțari, purici și păduchi, ploșnițe, molii, cărăbuși, urechelnițe, păduchi de carte, furnici etc., târâtoare și zburătoate;
- care să fie biodegradabile, remanente și să nu păteze, să nu degradeze, imediat sau în timp instalaţiile, mobilierul sau alte  suprafeţe care intră în contact direct cu substanţele utilizate;

- care să nu aibă miros neplăcut, persistent;

- să nu fie inflamabile, incendiare, etc., pentru evitarea incendiilor sau a exploziilor;

- substanţe sau materiale care prin acţiunea lor imediată sau în timp, să nu pună în pericol sănătatea persoanelor, implicit a studenţilor, din spaţiile de cazare care intră şi/sau îşi desfăşoara activitatea în mediul în care s-a efectuat procesul de deratizare şi dezinsecţie. 

Este interzisă utilizarea produselor biocide cu termen de valabilitate expirat, a celor cu eticheta deteriorată sau care prezintă modificări ale proprietăților (depuneri, culoare modificată etc);

Se vor executa pulverizări cu utilajele de stopit cu soluții preparate pe toate suprafețele încăperilor, atât pe pereți cât și pe pardoseală. Pentru combaterea muștelor și țânțarilor, în timpul favorabil dezvoltării acestora, se va aplica tehnica pulverizării ferestrelor, tavanelor și a pavimentului. 
Se va menționa în ofertă denumirea comercială a produsului cu care se va presta servicul de dezinsecție. Acesta va fi menționat în contractul de prestări servicii și va putea fi înlocuit, din motive obiective, cu acordul autorității contractante, cu un produs cu caracteristici similare sau superioare. 

Condiție pentru serviciul de dezinsecție:
Ofertantul va descrie modalitatea în care vor fi prestate serviciile, având în vedere instrucțiunile producătorului/producătorilor pentru fiecare serviciu în parte.

În cazul în care producătorul produselor (pe care ofertantul le nominalizează în oferta sa) menționează în instrucțiunea sa că pentru o eficiență bună a serviciilor prestate cu produsele sale sunt necesare două sau mai multe stropiri în concentrațiile menționate, atunci ofertantul va fi obligat să respecte aceste mențiuni și să insereze în oferta sa numărul de stropiri necesar pentru o etapă, astfel încât serviciul să fie eficient împotriva întregului spectru de insecte dăunătoare: târâtoare și zburătoate.

Această cerință este impusă de autoritatea contractantă deoarece ofertantul are dreptul/libertatea să își aleagă în mod independent produsele ce urmează să le folosească pentru prestarea serviciilor de dezinsecție.
Din acest punct de vedere, Universitatea ”Alexandru Ioan Cuza” din Iași va recepționa serviciile prestate numai dacă contractantul va respecta mențiunile producătorului substanțelor folosite, în ce privește efectuarea numărului de stropiri pentru  1 etapă, precum și a concentrațiilor prevăzute de acesta, pentru a fi asigurată eficiența serviciilor.

Plata va fi făcută de autoritatea contractantă după finalizarea numărului de stropiri/treceri indicat de producătorii substanțelor ce vor fi folosite de contractant pentru dezinsecție. 
Pentru substanţele şi materialele utilizate în procesul de dezinsecție, prestatorul trebuie să deţină şi să prezinte împuterniciţilor autorității contractante din subunitaţile unde efectuează prestaţiile, avize sanitare valabile, fişa tehnică a substanţelor utilizate, prospecte şi certificate de calitate ale substanţelor folosite. 

 Acestea vor fi desigilate numai în prezența persoanelor desemnate de Universitatea ”Alexandru Ioan Cuza” din Iași
Pe durata prestării serviciului contractantul nu va schimba substanţele/materialele din oferta tehnică prezentată iniţial, cu excepția situațiilor excepționale în care substanțele menționate în contract nu asigură efectul scontat, sau acestea nu se mai regăsesc pe piață. Schimbarea se va face de comun acord, numai cu produse cu caracteristici similare sau superioare.
În cazul în care substanțele folosite nu distrug insectele sau rozătoarele, se va reface prestația în maxim 2 zile lucrătoare de la data solicitării în scris (fax sau e-mail) a reprezentanților autorității contractante, fără a se percepe costuri suplimentare.

Tehnologia de utilizare şi aplicare a substanţelor pentru dezinsecţie este cea indicată de producător. Deasemenea, prestarea serviciilor de dezinsecție se va face de către Contractant respectând dozele și normele impuse/unitatea de măsură, așa cum sunt prevăzute de către producătorul substanțelor folosite.
Contractantul răspunde de depozitarea şi manipularea substanţelor şi materialelor utilizate în procesul de dezinsecţie în conformitate cu prevederile normelor şi dispoziţiilor legale în vigoare.
In cazul în care responsabilii desemnați ai autorității  contractante NU confirmă în cadrul procesului verbal prestarea serviciului conform cerinţelor din caietul de sarcini, contractantul are obligaţia de a repeta lucrările de dezinsecţie în termenul cel mai scurt fără a emite pretenţii financiare.
Contractantul va asigura instruirea profesională, instructajele de protecţia muncii şi PSI, protecţia mediului (inclusiv autorizaţiile) precum şi verificarea cunoştinţelor angajaţilor săi.
 Răspunderea pentru organizarea verificărilor stării fizice a personalului la intrarea în program şi/ sau în timpul programului revine contractantului.

La începutul prestării serviciilor Contractantul este obligat să prezinte reprezentanților autorității contractante lista cu personalul autorizat conform prevederilor legale să desfășoare activități de dezinsecție . Lista prezentată va fi însoțită de Certificate de absolvire eliberate în conformitate cu prevederile Ordinului ministrului sănătății și al ministrului educației, cercetării și tineretului nr. 1.225/5.031/2003

Contractantul va semnaliza vizibil prin afişarea măsurilor de siguranţă şi protecție ce trebuie respectate de persoanele care intră în perimetrele supuse operaţiunilor de dezinsecţie.
Contractantul răspunde pentru personalul propriu care efectuează procesul de dezinsecţie.
Contractantul are obligaţia să respecte în cadrul locaţiilor unde se vor presta serviciile  normele de protecţie şi securitatea muncii, apărare impotriva incendiilor, protecţia mediului, etc., şi va suporta toate amenzile şi penalităţile de la organele abilitate în care sunt legate de procesal de dezinsecţie.
5. Garanția acordată de prestator serviciilor prestate


Garanția acordată serviciilor de dezinsecție reprezintă asigurarea pe care ofertantul/contractantul o oferă autorității contractante privind eficiența serviciilor prestate.


Serviciile sunt prestate eficient atunci când în spațiile în care au fost prestate nu mai există/apar/reapar dăunători pe o perioadă de 3 luni – pentru dezinsecție.

Contractantul va asigura garanția serviciilor de dezinsecție pe toată perioada contractului. În acest sens, în termen de 2 zile lucrătoare de la cererea beneficiarului, când este constatată apariția/reapariția de vectori ce ar putea produce focare, sau în cazul în care tratamentul nu și-a dovedit eficacitatea garantată pe suprafețele tratate pentru întreg spectrul de dăunători, prestatorul va interveni pentru eradicarea dăunătorilor fără costuri suplimentare pentru Universitatea ”Alexandru Ioan Cuza” din Iasi. 
Garanția acordată de contractant serviciilor prestate este de 3 luni de la semnarea procesului verbal de recepție pentru serviciile de dezinsecție, indiferent de perioada de remanență a substanțelor folosite (precizată de producător);
6. Condiţii de calitate şi recepţie

Contractantul este obligat să solicite confirmarea în scris, în procesele verbale de recepţie ale serviciilor de dezinsecție a calităţii şi cantităţii serviciilor efectuate, aceste procese verbale fiind anexe la facturile ce vor fi emise.

După verificarea prestaţiei, procesele verbale de recepţie semnate de ambele părți, vor fi anexate la factura pe care contractantul o emite.
Eventualele cheltuieli determinate de utilizarea substanţelor care degradează imediat sau în timp suprafeţele supuse proceselor de dezinsectie sau care produc pagube de orice natură vor fi suportate de contractant. Constatarea şi stabilirea gradului de degradare şi a pagubelor se va face de către comisie comună constituită din reprezentanţi ai ambelor părţi, la solicitarea achizitorului.
Notă: 

Autoritatea contractantă consideră utilă vizitarea amplasamentelor de către fiecare operator economic interesat să depună ofertă pentru această achiziție publică în scopul identificării tuturor detaliilor de natură tehnică privind tipul suprafețelor supuse dezinsecției, a gradului de infestare etc, detalii ce pot fi apreciate subiectiv de către fiecare observator în parte.

